ร้านวีทีแหนมเนือง ร้านขึ้นชื่อในจังหวัดอุดรธานี จอดรถได้ตามข้างถนนเลยค่ะ ร้านอยู่ติดถนน ตรงสี่แยกไฟแดง ร้านใหญ่โตทีเดียว มีโซนร้านอาหารและโซนขายของฝาก  นั่งในห้องแอร์ก็มีบริการนะคะ แต่วันนี้เรานั่งด้านนอกค่ะ สั่งแหนมเนืองชุดใหญ่มาทาน อร่อยเลยค่ะ สั่งกุ้งพันอ้อย อันนี้เราขอเบิ้ลเลยค่ะ ทานร้อนๆอร่อยดี สั่งปอเปี๊ยะทอด สั่งขาหมูยัดไส้ สั่งหมูยอหนัง สั่งพันหอม สั่งขนมจีนทรงเครื่อง อาหารถือว่าได้เร็วค่ะ รสชาติดีเลย โดยรวมไปอีกแน่นอนค่ะ